– “Працоўную славу” любілі і паважалі яшчэ мае бабуля і дзядуля. Чыталі заўсёды ад першага да апошняга радка. Таму можна сказаць, што газета адыграла важную ролю ў маім выхаванні. Люблю чытаць артыкулы аб цікавых людзях, падабаюцца інтэрв’ю. Часта задумваюся, як бы я адказала на тое ці іншае пытанне. Ведаю, многім не падабаецца, што ў газеце шмат рэкламы, але яна таксама патрэбна. Мы з мужам часта карыстаемся магчымасцю прапанаваць штосьці жыхарам раёна праз аб’яву ў газеце і неабходныя нам паслугі таксама вышукваем на яе старонках. Як можна жыць, не цікавячыся навінамі роднай Валожыншчыны, – не разумею?! Для мяне “Працоўная слава” – і дарадца, і памочнік, і прыемныя хвіліны сустрэч з героямі аповедаў любімых аўтараў.